รุ่นใหญ่
ภาพลักษณ์นักวิชาการ ใครก็คิดว่าต้องแต่งตัวเชยๆ ใส่แว่นหนาๆ บุคลิกเนิร์ดๆ ไม่เชื่อลองย้อนไปดูในบรรดาผู้อำนวยการสำนักงานเศรษฐกิจการคลัง (สศค.) รุ่นก่อนๆ ดูซิ
3 มี.ค. 2559

ภาพลักษณ์นักวิชาการ ใครก็คิดว่าต้องแต่งตัวเชยๆ ใส่แว่นหนาๆ บุคลิกเนิร์ดๆ ไม่เชื่อลองย้อนไปดูในบรรดาผู้อำนวยการสำนักงานเศรษฐกิจการคลัง (สศค.) รุ่นก่อนๆ ดูซิ
แต่ต้องบอกว่า “พี่ตู่” กฤษฎา จีนะวิจารณะ ผู้อำนวยการ สศค.คนปัจจุบัน หนุ่มฟ้อหล่อเฟี้ยวที่สุด แถมดีกรีทางด้านวิชาการก็ไม่เป็นสองรองใคร ส่วนไลฟ์สไตล์ก็สุดแนว ไม่ได้วางตัวเป็นนักวิชาการที่เคร่งเครียดอย่างไร
แต่ไม่รู้พี่ตู่มีบุคลิกภาพขัดแย้งหรือเปล่า ถึงจะอินดี้แต่เสียงเพลงรอสายโทรศัพท์ของพี่เค้า เรโทรสุดๆ ใครโทรเข้าไปหาจะได้ยินเสียงครูสุรพล สมบัติเจริญ ราชาเพลงลูกทุ่ง กรอกหูว่า “สิ้นสุดกันที ไม่ว่าชาตินี้ชาติไหน” เลยไม่รู้ว่าจะเครียดหรือไม่เครียดดี
ขนาดคอนเสิร์ต บองโจวี มาดอนน่า อะไรนี่ ก็ไม่เคยเห็นเงาพี่เค้าโผล่ไปดู แต่คอนเสิร์ตเจ้าพ่อละตินร็อก อย่าง ซานตาน่า มีคนแอบเห็นพี่ตู่อยู่ในคอนเสิร์ตกับเขาด้วย เชื่อแล้วว่าพี่เค้าชอบรุ่นใหญ่ (มาก) จริงๆ